# Alfred Rosenberg

### Wikipedia

Alfred Rosenberg

Alfred Rosenberg (12. tammikuuta 1893 - 16. lokakuuta 1946) oli saksalaisten kansallissosialistien ideologi ja poliitikko.

Baltiansaksalainen Rosenberg syntyi Tallinnassa ja opiskeli Riian teknisessä instituutissa ja Moskovan yliopistossa. Bolshevikkien noustua valtaan Venäjän vallankumouksessa näitä vastustanut Rosenberg emigroitui ensin Ranskaan ja sitten Saksaan 1918. Hän oli Saksan Työväenpuolueen (myöhemmin NSDAP) ensimmäisiä jäseniä, liittyen ennen Hitleriä.

Rosenbergistä tuli kansallissosialistien puoluelehden Völkischer Beobachterin päätoimittaja 1921. Vuonna 1929 hän perusti Militantin Liigan Saksalaisen Kulttuurin Puolesta. 1930 hän julkaisi rotuopillisen teoksen Der Mythus des 20. Jahrhunderts, joka vaikutti syvästi kansallissosialistiseen ideologiaan. Rosenberg nousikin nopeasti kansallissosialistisen Saksan uskonnollisen ja filosofisen koulutuksen johtoon. Saksan hyökättyä Neuvostoliittoon hänestä tehtiin myös valloitettujen itäalueiden valtakunnanministeri.

Liittoutuneiden joukot vangitsivat Rosenbergin sodan lopussa, ja hänet tuomittiin Nürnbergissä. Hänet todettiin syylliseksi "rikoksiin rauhaa vastaan", hyökkäyssodankäynnin suunnitteluun, aloittamiseen ja käymiseen, sotarikoksiin ja "rikoksiin ihmiskuntaa vastaan". Hänet tuomittiin kuolemaan ja teloitettiin hirttämällä muiden Nürnbergin kuolemaantuomittujen kanssa 16. lokakuuta.

Rosenbergiä pidetään Lebensraum-käsitteen, Versaillesin rauhansopimuksen purkamisen, juutalaisten ja kristittyjen kirkkojen vainon ohjelmallisena pääluojana.

Haettu osoitteesta http://fi.wikipedia.org../../../a/l/f/Alfred_Rosenberg_3df4.html

Luokka: Natsijohtajat

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Dansk
- Deutsch
- Eesti
- English
- Español
- Esperanto
- Français
- Hrvatski
- Italiano
- עברית
- Magyar
- Nederlands
- 日本語
- Norsk (bokmål)
- Polski
- Português
- Русский
- Svenska
- Українська